**Oraşul**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În orașul fără umbre

ne este greu să ne găsim

când fiecare stradă e un antonim

cu urma tălpilor ce ne-o exclude

lăsând-o să se scurgă printre pietre anonim.

În orașul fără umbre

bătăile de clopote nu au ecou

iar prin tramvaiele abandonate în depou

răzbește vântul rece-al unor tundre

turnându-ne rugina căutării în lingou.

Nu-i urmă de oraș, nu-i urmă de pavaje,

nu-i urmă nici de gânduri aruncate în pubele,

cum nu-i nici joc în miez de noapte între iele;

doar manechinele-n vitrina unor tricotaje

păstrează urmele-mi de dinți înfipte-n piele.